Տեխնեցիում

Տեխնեցիում (), քիմիական նշանը՝ Тс, պարբերական համակարգի 5-րդ պարբերության 7-րդ խմբի ռադիոակտիվ տարր։ Կարգահամարը 43, ատոմական զանգվածը՝ 98,9062։ d տարր է, ատոմի արտաքին էլեկտրոնային թաղանթների կառուցվածքն է 4s24p64d55s2։ К, L, M թաղանթները լրացված են։ Տարրը քիչ է ուսումնասիրված, քանի որ տարբեր պատճառներով կայուն իզոտոպներ չունի։ Հայտնի իզոտոպներից համեմատաբար կայունն է Tc98-ը։ Արծաթամոխրագույն մետաղ է, առաջին սինթեզված քիմիական տարրը։

 Պատմություն 
Տարրի գոյությունը կանխատեսել էր Դ․ Մենդելեևը։ Այն առաջինը ստացել են իտալացի ֆիզիկոսներ Կ․ Պեռյեն և Է․ Սեգրեն (1937), մոլիբդենը արագ դեյտրոններով ռմբակոծելով։

 Անվանում 
Անվանվել է  - «արհեստական» բառով։ Տեխնեցիումը կուտակվում է ատոմային ռեակտորների թափոններում։

 Բնության մեջ 
մինի|ձախից|Տեխնեցիւմ պարունակող ուրանի հանքաքար
Բնության մեջ հանդիպում է աննշան քանակներով, ուրանի հանքերում, որպես 235Ս-ի քայքայման արդյունք (1 տ ուրանում՝ 10−10 գ․ տեխնեցիում)։

 Ստացում 
Տեխնեցիումի ստացման հիմնական աղբյուրը ատոմական արդյունաբերության թափոններն են։ 99Tc անջատում են ուրանի և պլուտոնիումի քայքայման արդյունքներից։ Մետաղական տեխնեցիումը անջատում են վերականգնելով ջրածնով կամ էլեկտրոլիզով։

 Ֆիզիկական հատկություններ 
մինի|Տեխնեցիումի օրգանական կոմպլեքսը
Արծաթամոխրագույն մետաղ է, հալման ջերմաստիճանը 2200±l0 °C, եռմանը՝ մոտ 4600 °C, խտությունը 11487 կգ/մ3։ Պարամագնիսական է, -265,5 °C-ից ցածր ջերմաստիճաններում՝ գերհաղորդիչ։ Քիմիական հատկություններով նման է ռենիումին։ Քիմիապես կայուն է, սովորական պայմաններում օդում չի օքսիդանում։ Մետաղների լարվածության շարքում գտնվում է ջրածնից հետո։ Միացություններում ցուցաբերում է -1-ից +7 օքսիդացման աստիճաններ (առավել կայուն է +7-ը)։

 Քիմիական հատկություններ 
Տաքացնելիս միանում է թթվածնի (առաջանում են օքսիդները՝ Тс2O7, ТсO2), ֆտորի, քլորի (TcX6, ТсХ5, TcX4), ծծմբի (Tc2S7, TcS2) հետ։



Տեխնեցիումի (VII) օքսիդը բաց դեղին, պինդ նյութ է, լուծվում է շրում, առաջացնելով տեխնեցիումական թթու՝ НТсО4։

Գերտեխնեցիումատները ուժեղ հակաօքսիդիչներ են․ օրինակ KTcO4-ի լուծույթով (0,001%) նախօրոք թրջած պողպատը տարիների ընթացքում չի ժանգոտվում։ Տեխնեցիումի համաձուլվածքներ է առաջացնում մի շարք մետաղների (Mo, Zr, Nb, Ti, Se, Hg, V, Та, Cr, W, Mn, Fe, Al, Zn) հետ։

Ստացվել են տեխնեցիումի կարբոնիլները, կոմպլեքսային և մետաղօրգանական միացությունները։ Տեխնեցիումը լուծվում է ազոտական և խիտ ծծմբական թթուներում, արքայաջրում, ջրածնի գերօքսիդում, բրոմաջրում։

 Իզոտոպներ 
Հայտնի են 92-108 զանգվածային թվերով ռադիոակտիվ իզոտոպները։ Կայուն իզոտոպներ չունի։ Առաջին արհեստական տարրն է։ Կարևոր են 99Tc (T1/2=2,12•105 տարի) և 99mTc(T1/2 =6,04 Ժամ) իզոտոպները։

 Զանգվածային թիվ
 Տրոհման ժամանակը
 Տրոհման տեսակ
  92
 4,3 րոպե
 β+, էլեկտրոնային բռնկում
  93
 43,5 րոպե
 էլեկտրոնային բռնկում(18%), իզոմերային անցում (82%)
  93
 2,7 ժամ
 էլեկտրոնային բռնկում (85%), β+ (15%)
  94
 52,5 րոպե
 էլեկտրոնային բռնկում (21%), իզոմերային անցում (24%), β+ (55%)
  94
 4,9 ժամ
 β+ (7%), էլեկտրոնային բռնկում (93%)
  95
 60 օր
 էլեկտրոնային բռնկում, իզոմերային անցում (4%), β+
  95
 20 ժամ
 էլեկտրոնային բռնկում
  96
 52 րոպե
 իզոմերային անցում
  96
 4,3 օր
 էլեկտրոնային բռնկում
  97
 90,5 օր
 էլեկտրոնային բռնկում
  97
 2,6 տարի
 էլեկտրոնային բռնկում
  98
 1,5 տարի
 β−
  99
 6,04 ժամ
 իզոմերային անցում
  99
 2,12 տարի
 β−
  100
 15,8 վրկ
 β−
  101
 14,3 րոպե
 β−
  102
 4,5 րոպե / 5 վրկ
 β− / γ/β−
  103
 50 վրկ
 β−
  104
 18 րոպե
 β−
  105
 7,8 րոպե
 β−
  106
 37 վրկ
 β−
  107
 29 վրկ
 β−


 Նշանակություն 
99Tc իզոտոպն օգտագործվում է բժշկության մեջ, որպես γ ճառագայթման աղբյուր։ տեխնեցիումը հեռանկարային մետաղ է․ կարող է օգտագործվել որպես կատալիզատոր և գերհաղորդիչ մագնիսներ պատրաստելու համար, իսկ միացությունները՝ որպես հակակոռոզային ինհիբիտորներ։

 Տես նաև 
 Պարբերական աղյուսակ

 Ծանոթագրություններ 

 Մատենագիտություն 





 Գրականություն 



 EnvironmentalChemistry.com – Technetium
 Nudat 2  nuclide chart from the National Nuclear Data Center, Brookhaven National Laboratory
 Nuclides and Isotopes  Fourteenth Edition: Chart of the Nuclides, General Electric Company, 1989
 Chemistry in its element podcast (MP3) from the Royal Society of Chemistry's Chemistry World: Technetium

 Արտաքին հղումներ 
 Տեխնեցիումը քիմիական տարրերի հայտնի գրադարանում

Կատեգորիա:Անցումային մետաղներ
Կատեգորիա:Դմիտրի Մենդելեև
Կատեգորիա:Մետաղներ
Կատեգորիա:Ռադիոակտիվ տարրեր
Կատեգորիա:Ռադիոկենսաբանություն
Կատեգորիա:Տեխնեցիում